Metodika činnosti rekognoskácie k zabezpečeniu operácie:

„SPOLOČNÁ ZODPOVEDNOSŤ“

Ste vyslaný ako veliteľ odberového miesta (ďalej OM) z dôvodu rekognoskácie priestorov určených ako odberné miesta a z dôvodu nadviazania styčnej činnosti s miestnou samosprávou.

K tomu postupujete nasledovne:

* v priestoroch OM skontaktujte  určeného predstaviteľa miestnej správy alebo samosprávy,
* zapíšte meno, priezvisko a telefonický kontakt do Kontrolného listu do časti „D: Nadviazanie styčnej činnosti“ riadok „Samospráva:“,
* nadviažte súčinnosť s určeným príslušníkom PZ, ktorý bude súčasťou tímu pri odberoch,
* zapíšte meno, priezvisko a telefonický kontakt si do Kontrolného listu do časti „D: Nadviazanie styčnej činnosti“ riadok „PZ:“,
* vykonajte kontrolu miesta určeného ako OM podľa Kontrolného listu a výsledky zapíše do príslušného Kontrolného listu,
* dohodnúť konkrétny postup a čas na prípravu OM a samotné testovanie obyvateľstva v príslušnom OM v určenom termíne so zameraním na: kľúče od OM resp. odomknutie OM v dostatočnom časovom predstihu, manipuláciu so zariadením a vybavením OM, zodpovednosť za prípadné škody alebo straty, označenie tabuľkami, odovzdanie kľúčov resp. uzamknutie OM po ukončení testovania,
* zahláste výsledok kontroly regionálnemu veliteľovi, ktorý určí ďalší postup.

Doporučený priestor pre stacionárne odberové miesto (OM):

OM by malo spĺňať protiepidemiologické podmienky:

* odbery vykonávať preferovane vo vonkajších priestoroch – ihriská, námestia, môžu to byť aj budovy s viacerými vchodmi, pričom registrácia bude pri jednom vchode (personál registrácie bude vo vnútri budovy a registrovaný občan mimo budovy – tesne pred vchodom), pri ďalšom vchode bude odber biologickej vzorky (rovnaký prístup – tzn. Personál vo vnútri, občania vonku) a na 3 vchode bude vydávaný certifikát - (rovnaký prístup – tzn. Personál vo vnútri, občania vonku). Výhoda – dezinfekcia priestorov nebude nutná.
* Zvoliť priestor, ktorý sa nevyužíva na dennej báze (tzn. ak je to možné, nepoužívať triedy v základnej škole) z dôvodu urýchlenej dezinfekcie po skončení odberov.
* Pred odberným miestom dostatok priestoru pre usmerňovanie ľudí, aby sa nemiešali a mohli dodržiavať 2 m odstup pri čakaní.
* Samostatný vchod a východ, dobre vetrateľná odberná miestnosť, priestor ktorý umožňuje dodržiavať 2 m odstupy.
* Minimálne rozmery miestnosti: čakáreň 25 m2, odberové miesto 10 m2, minimálna vzdialenosť medzi miestami 5 m.
* Samostatná miestnosť alebo priestor pre prípadné prezliekanie.
* V prípade vonkajšieho odberového priestoru, mal by byť pripravený prístrešok pre výkon testov, preobliekanie a dekontamináciu. Sú povolené multifunkčné ihriská.
* Prítomné nádoby resp. stojany na vrecia pre odpad infekčného charakteru.
* Biologický odpad skladovať vo vopred identifikovanej, uzamykateľnej miestnosti, ktorá sa následne nebude 10 dní používať – a tak ju nebude potrebné dezinfikovať.
* Dostatočný priestor vybavený stoličkami/lavicami pre min. 5 osôb po východe a následnom čakaní na výsledok (cca 15 min).
* Vhodnosť priestoru musí byť posúdená príslušným RÚVZ a schválená na odberové miesto. Zodpovedá príslušný RÚVZ.
* Miestnosť vybaviť prevádzkovým poriadkom, ktorý zohľadňuje konkrétne podmienky, možnosti a dezinfekciu pracoviska. Návod na vypracovanie je súčasťou Usmernenia hlavného hygienika SR. Za vypracovanie zodpovedajú regionálni epidemiológovia.